kardosdrur/scandi-wiki huggingface dataset:
Skovkobra

Skovkobra (Naja melanoleuca) også kaldt den sorte kobra er en giftig slange, der hører til slægten Naja, der er en del af familien giftsnoge. Skovkobraen er den største ægte kobra art hjemmehørende i Afrika.

Etymologi 
Skovkobra er klassificeret under slægten Naja af familien Elapidae. Naja melanoleuca blev først beskrevet af amerikanske herpetolog Edward Hallowell i 1857.  Det generiske navn Naja er en latiniserede udgave af sanskrit ordet naga (नाग) betyder "Kobra".  Det specifikke tilnavn "melanoleuca" er græsk og betyder "sort og hvid". Ordet melano er græsk for "sorte", , mens Leuca kommer fra det antikke græske ord for "hvid".   Denne art er også kendt som den sorte kobra og sort og hvid læber kobra.

Referencer

Eksterne henvisninger 

Naja
Slanger fra Afrika
Bevægelsesligning

En bevægelsesligning er en ligning, der beskriver bevægelsen af et fysisk system. Generelle bevægelsesligninger tæller Newtons 2. lov og Euler-Lagrange-ligninger.

Fysik
Dynamiske systemer
Suna

Suna (russisk: Суна, finsk: Suunujoki) er en flod i republikken Karelen i Rusland. Den er 280 km lang, med et afvandingsareal på 7.670 km2.

Floden har sit udspring fra søen Kivi-Jarvi og udmunder i Kondopogabugten i Onega. 27 km fra mundingen ligger den kendte, 11 meter høje Kivatsu-vandfald.

Floder i republikken Karelija
Unión de Jóvenes Comunistas

Unión de Jóvenes Comunistas (forkortet: UJC; dansk: Ungdoms kommunistisk forbund) er en ungdomsorganisation til Cubas Kommunistiske Parti, organisationen blev dannet i 1965, har i dag omkring 600.000 medlemmer og driver avisen Juventud Rebelde. Medlem af World Federation of Democratic Youth.

Henvisninger 
 Juventud Rebelde's hjemmeside

Etableret i 1965
Kommunistiske ungdomsorganisationer
Harald Warrer Heering

Harald Warrer Heering (7. maj 1923 i København – 22. juli 2014 i Kongens Lyngby) var en dansk landinspektør, professor og modstandsmand.

Uddannelse og modstandsaktiviteter 
Han var søn af udstykningschef Herluf T. Heering og hustru Eva født Warrer, blev student fra Christianshavns Gymnasium i 1942 og var med i Akademisk Skyttekorps og 1944-45 med i Studenterforeningens Seniorat. Heering gik under Besættelsen ind i modstandsbevægelsen, hvor han i militærgruppen Detachement Slotsholmen (Region VI (København), O.2: Detachement Slotsholmen, Afsnit I (Akademisk Skyttekorps), Vest) hjalp jøder til flugt; blandt andet ved udskibning af jøder, som havde været skjult på Bispebjerg Hospital, fra Grønsund Færgebro på Falster. Han deltog også i våbenmodtagelse og –fordeling, herunder modtagelse af et parti svenske maskinpistoler i Nyhavn.

Karriere 
I 1948 blev Heering landinspektør, blev samme år ansat som assistent hos landinspektør E. Krog i København og fik i 1950 kgl. bestalling. Han blev i 1955 ansat som fuldmægtig i Matrikeldirektoratet under Landbrugsministeriet, hvor han i 1964 blev ekspeditionssekretær.

I 1970 blev Heering professor i matrikelvæsen ved Den Kongelige Veterinær- og Landbohøjskole (KVL), hvor han syv år senere måtte fratræde professoratet, som blev nedlagt ved landinspektørstudiets udflytning til Aalborg Universitet. Dernæst drev han atter selvstændig landinspektørvirksomhed frem til 1991. Han var formand for Fagrådet for Landinspektørvidenskab 1971-74, og medlem af KVLs konsistorium 1971-77. Han var medarbejder ved Statens Jordlovsudvalg, lærer i landmåling ved Det tekniske Selskabs Skoler 1965-71 og ved Byggeteknisk Højskole 1967-71 og 1978-91 igen ved Det tekniske Selskabs Skoler, nu Københavns Tekniske Skole. Han var medlem af Ministerialforeningens bestyrelse 1968-71 og kommissionsrepræsentant i Fédération Internationale des Géomètres.

Han var desuden medlem af Det Kongelige Teaters Komparseri 1943-68 og 1997-2010, herunder med deltagelse i gæstespil i ind- og udland.

Heering blev gift 4. november 1950 med Else Busch-Jensen (født 8. oktober 1927 i København), datter af afdelingschef Robert Busch-Jensen og hustru Lilly født Petersen.

Han er begravet på Lyngby Kirkegård.

Kilder 
 
 Kraks Blå Bog 1974
 "Harald Warrer Herring", Politiken.dk, 7. maj 2013.

Eksterne henvisninger 
 

Personer i Kraks Blå Bog (afdøde)
Professorer fra Den Kongelige Veterinær- og Landbohøjskole
Danskere i 1900-tallet
Medlemmer af militærgrupper
Personer fra København
Harald Warrer
Embedsmænd fra Danmark
Landinspektører
Franz Werner

Franz Werner (15. august 1867 i Wien - 28. februar 1939 sammesteds) var en østrigsk zoolog og opdagelsesrejsende . Specialiseret som  herpetolog og entomolog, Werner har beskrevet talrige arter og andre systematiske enheder af frøer, slanger, insekter og andre organismer.

Kilde 
 Amphibian Species of the World fra American Museum of Natural History.

Entomologer fra Østrig
Zoologer fra Østrig
Personer fra Wien
Østrigere i 1800-tallet
Østrigere i 1900-tallet
Herpetologer
Vodla

Vodla (russisk: Водла, finsk: Vodlajoki) er en flod beliggende mod sydøst i Karelen i Rusland. Floden har sit udspring fra søen Vodlozero og udmunder i Onega. Den er 149 km lang og har et afvandingsareal på 13.700 km2.

Byen Pudozj ligger ved Vodla.

Floder i republikken Karelija
Koy Sanjaq

Koy Sanjaq (; ; ; også kendt som Koya, Kuya, Koysinjak, Koy Sanjaq, Kou Senaq, Kou Senjaq) er en irakisk by tæt på den iranske grænse, i provinsen Arbil. Byen har  indbyggere.

Referencer

Eksterne henvisninger 

Byer i Irak
Vytegra (flod)

Vytegra (russisk: Вытегра) er en flod i Vologda oblast i Rusland. Den er 64 km lang, med et afvandingsareal på 1.670 km2. Vytegra udspringer fra Matkozero og udmunder i Onega. Floden udgør en del af Volga-Østersøkanalen.

Floder i Vologda oblast
Edward Hallowell

Edward Hallowell (1808 - 20. februar 1860) var en amerikansk herpetolog og læge.
Han studerede og praktiserede medicin i Philadelphia. Han var også en berømt herpetolog, der beskrev 55 nye arter af krybdyr.

Kilde 
 Amphibian Species of the World  fra American Museum of Natural History.

Herpetologer
Læger fra USA
Zoologer fra USA
Andoma

Andoma (russisk: Андома) er en flod i den nordvestlige del af Vologda oblast i Rusland. Den er 156 km lang, med et afvandingsareal på 2.570 km2. Andoma udspringer fra Groptozero og udmunder i Onega.

Floder i Vologda oblast
Josephus Nicolaus Laurenti

Josephus Nicolaus Laurenti (4. december 1735 – 17. februar 1805) var en østrigsk naturhistoriker.

Laurenti var forfatter til Specimen Medicum, exhib Synopsin Reptilium Emendatam cum Experimentis circa vene (1768) om giften af krybdyr og padder. Dette var en vigtig bog inden for herpetologi, og den definerede tredive forskellige krybdyr. Carolus Linnaeus' Systema Naturae (1758) beskrev kun ti slags.

Østrigere i 1700-tallet
Østrigere i 1800-tallet
Faglitterære forfattere fra Østrig
Herpetologer
Zoologer fra Østrig
Raymond Laurent

Raymond Ferdinand Louis-Philippe Laurent (16. maj 1917 - 3. februar 2005) var en belgisk herpetolog, med speciale i afrikanske og sydamerikanske padder og krybdyr. Han har publiceret mere end 200 videnskabelige artikler og bogkapitler. Flere arter er blevet opkaldt efter ham, senest er Phymaturus arten Phymaturus laurenti.

Referencer 

Herpetologer
Personer i 2000-tallet
Personer i 1900-tallet
Suoju

Suoju (russisk: Шуя, finsk: Suojoki eller Suoju) er en flod i republikken Karelen i Rusland. Den er 194 km lang og har et afvandingsareal på 10.100 km2. Floden udspringer fra søen Suojärvi, og udmunder i Onega.

Floder i republikken Karelija
Kubena

Kubena (, ) er en flod i Arkhangelsk og Vologda oblast i Rusland og en af bifloderne til Pinega fra venstre i Nordlige Dvinas flodsystem. Kubena er 368 km lang og har et afvandingsareal på 11.000 km². 

Kubena udspringer i Konosjahøjderne længst mod syd i Arkhangelsk oblast, ikke langt fra bosættelsen Konosja, og udmunder i Kubenasøen, hvor den danner et stort delta. Byen Kharovsk ligger på flodens venstre bred.

Kilder 

Floder i Arkhangelsk oblast
Floder i Vologda oblast
Kinesisk spyttekobra

Kinesisk spyttekobra (Naja siamensis) er en giftig slange, der hører til slægten Naja, der er en del af familien giftsnoge. 

Den kinesiske spyttekobra er en grå, brun eller sort kobra med hvide tegninger, andelen af hvidt i farvetegningen varierer fra nogle få hvide pletter til en næsten ensfarvet hvid farvetegning, bortset fra en bred sort rygstribe. De fleste kinesiske spyttekobraer har hvide tegninger på nakkehuden. Denne art spytter gift i øjnene på modstanderen.

Referencer

Eksterne henvisninger 

Naja
Jurjakha

Jurjakha (, ) er en flod i Republikken Komi i Rusland. Den er en højre biflod til Laja i Petjoras flodsystem. Jurjakha er 185 km lang, har et afvandingsareal på 3.180 km² og en middelvandføring på 196 m³/sek.

Jurjakha har sit udspring på Bolsjezemelskaja Tundraen og løber i østlig retning til udløbet i Laja.

Kilder

Eksterne henvisninger 
 Den Store Sovjettiske Encyklopædi: Laja og Jurjakha, , hentet 11. januar 2015.

Floder i republikken Komi
Petjoras flodsystem
Præsidentvalget i Aserbajdsjan 2013

Præsidentvalget i Aserbajdsjan 2013 blev afholdt den 9. oktober. Resultatet blev af den fungerende præsident Ilham Aliyev med 84.5% af stemmerne forblev på posten.

Resultater 

Præsidentvalg i Aserbajdsjan
Aserbajdsjan 2013
Pohorje

Pohorje (tysk Bachergebirge) er en bjergkæde i det nordlige  Slovenien, nær byerne Dravograd og Maribor. Den består af metamorfe bjergartar og er geologisk en del af Centralalperne, men eftersom det ligger så langt mod syd, syd for floden Drava, regnes den ofte som en del af de Sydlige Kalkalper.

Bjerge
De vigtigste bjerge er: 
 Rogla (1.517 m)
 Črni vrh (1.543 m) 
 Velika Kopa (1.543 m)
 Veliki Vrh (1.347 m)

Eksterne kilder/henvisninger 

Sydlige kalkalper
Bjerge i Slovenien
Léon Pineau

Léon Pineau (7. juli 1861 i Moussac-sur-Vienne – 26. september 1965 i Montmorillon) var en fransk litteraturhistoriker.

Pineau, der var professor i udenlandsk litteratur ved universitetet i Clermont-Ferrand, udgav Les contes populaires de Poitou (1891), Le folklore de Poitou (1892), Les vieux chants populaires scandinaves (2 bind, 1898—1901, prisbelønnet af Akademiet), Le romancero scandinave (1906, oversættelser af folkeviser fra Danmark, Sverige, Norge, Island og Færøerne) og L'évolution du roman en Allemagne au XIXe siècle (1908). Pineau har 1900 oversat Einar Christiansens Cosmus.

Han var rektor for Académie de Poitiers fra 1914 til 1933.

Kilder 
 

Litteraturhistorikere fra Frankrig
Faglitterære forfattere fra Frankrig
Fransksprogede forfattere
Franskmænd i 1800-tallet
Franskmænd i 1900-tallet
Hundredårige
Oversættere fra Frankrig
Luigi Pompeo Pinelli

Luigi Pompeo Pinelli (født 8. maj 1840 i Sant'Antonino ved Treviso) var en italiensk forfatter.

Fra 1858 studerede han ved et lyceum i Venedig, men næste år afbrød han studierne og gik frivillig med som menig soldat i krigen med Østrig. Derefter studerede han atter forskellige steder, sidst i Pisa, og blev endelig lærer ved lyceet i Udine. Han har udgivet adskillige skrifter: Dolori e speranze (vers, 1860), L'Italia pretesca e ciarlatanesca (1867), Affetti e pensieri (1869), Discorso intorno a Vittorio Alfieri (1870), Vita intima (1876), Poesie minime (1880), Ritagli di tempo (1690), Discorsi (1891) og Il Credo.

Kilder 

 

Digtere fra Italien
Italiensksprogede forfattere
Personer i 1800-tallet
Personer i 1900-tallet
Echt-Susteren

Echt-Susteren (; ) er en kommune og en by, beliggende i den sydlige provins Limburg i Nederlandene. Kommunens areal er på 104,53 km², og indbyggertallet er på 31.955 pr. 1. april 2016.

Echt-Susteren opstod i 2003 efter sammenlægning af Echt og Susteren kommunerne.

Kernerne 
Echt-Susteren har 10 officielle centre (byer, landsbyer). De byskilte er overalt tosprogede; i nederlandsk og lokale Limburgsk. Disse Limburgske navne er valgt af beboerne i de steder og kan afvige fra den Veldeke stavemåde.

Kommunen Echt-Susteren består af følgende landsbyer og bebyggelser.

Ydermere er der følgende bebyggelser:

Galleri

Eksterne henvisninger 

 Kommunens hjemmeside

Nabokommunen 
Kommunen grænser op til Maasgouw, Roerdalen, Maaseik (B), Waldfeucht (T), Selfkant (T) og Sittard-Geleen.

 
Byer i Limburg
Kommuner i Limburg
Miguel Hilarión Eslava

Miguel Hilarión Eslava Elizondo (født 21. oktober 1807 i Burlada, Navarra, død 23. juli 1878 i Madrid) var en spansk komponist og musikforfatter.

Eslava beklædte forskellige musikalske stillinger, var således i en årrække kapelmester ved Metropolitankirken i Sevilla og blev 1844 hofkapelmester hos dronning Isabella. Eslava, en af de mest fremragende moderne spanske musikere, har komponeret talrige kirkelige kompositioner og nogle operaer, der dog ikke kendes uden for hans hjemland; han har derhos foruden forskellige pædagogiske og teoretiske arbejder udgivet de værdifulde samlinger: Museo organico español og navnlig Lira sacro-hispana, 5 bind, indeholdende spansk kirkemusik fra 16.-19. århundrede.

Kilder 

 

Komponister fra Spanien
Musikforskere
Hofkapelmestre
Videnskabsfolk fra Spanien
Faglitterære forfattere fra Spanien
Spansksprogede forfattere
Spaniere i 1800-tallet
Venstreforbundet (Finland)

Venstreforbundet (finsk: Vasemmistoliitto, Vas.; svensk: Vänsterförbundet) er et socialistisk finsk venstrefløjsparti, som blev dannet i 1990, efter at tanken om et nyt samlet venstreparti var blevet lanceret i 1987. Grundlæggerne af partiet var Demokratisk Forbund for Finlands Folk (SKDL), Demokratisk Forbund af Finske Kvinder og flertallet i det finske kommunistpartiet SKP. Med undtagelse af SKP opløstes de andre ved oprettelsen af Venstreforbundet. SKP lukkede i 1992.

Venstreforbundet var med i Paavo Lipponens flerpartiregeringer 1995–2003 og havde bl.a. kultur-, kommune- og skatteministerposterne. Partiet indgik i regeringen Katainen fra 2011 til 2014.

Partiets leder er siden juni 2016 Li Andersson.

Tilslutningen til partiet har ligget stabilt omkring 10 procent ved parlamentsvalg siden dannelsen. Venstreforbundet er medlem af Forenede Europæiske Venstrefløj/Nordisk Grønne Venstre.

Partiet driver avisen Kansan Uutiset som blev grundlagt af partierne SKP og SKDL i 1957, og som frem til 1990 været presseorgan for disse.

Formænd 
 Claes Andersson (1990–1998)
 Suvi-Anne Siimes (1998–2006)
 Martti Korhonen (2006–2009)
 Paavo Arhinmäki (2009–2016)
 Li Andersson (2016–)

Henvisninger 
 Partiets hjemmeside

Referencer 

Socialistiske partier
Etableret i 1990
Politiske partier i Finland
Otto Klauwell

Otto Adolf Klauwell (født 7. april 1851 i Langensalza, død 11. maj 1917 i Köln) var en tysk musikforfatter.

Klauwell var lærer i klaverspil og musikteori ved Kölns konservatorium, hvor han blev vicedirektør i 1905. Klauwell har komponeret kammermusik, ouverturer og operaer med mere, men er særlig kendt som musikalsk skribent, hvor særligt klaverstykker er kendte. Disse tæller bl.a. Der Vortrag in der Musik, Der Fingersatz des Klaverspiels, Geschichte der Sonate, Beethoven und die Variationenform, Geschichte der Programmusik og Studien und Erinnerungen.

Kilder 

 

Komponister fra Tyskland
Musikhistorikere fra Tyskland
Musikteoretikere
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Wilhelm Klatte

Wilhelm Klatte (født 13. februar 1870 i Bremen, død 12. september 1930 i Berlin) var en tysk musikforfatter.

Klatte var kritiker og pædagog i Berlin, fra 1925 teorilærer ved Statens Akademi for Kirke- og Skolemusik. Hans skrifter er dels teoretiske (Grundlagen des mehrstimmigen Satzes, 1922), dels historiske (Richard Strauss, Franz Schubert, Geschichte der Programmusik med flere).

Kilder 

 

Kritikere fra Tyskland
Musikhistorikere fra Tyskland
Musikteoretikere
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Bremen
Antonio Arias

Antonio Arias Mujica (født 9. oktober 1944 i Santiago, Chile) er en tidligere chilensk fodboldspiller (forsvarer).

Arias' karriere blev tilbragt i henholdsvis Magallanes og Unión Española i hjemlandet. Længst tid tilbragte han hos Unión, hvor han spillede i ti år og var med til at vinde tre chilenske mesterskaber.

Arias spillede desuden 30 kampe for det chilenske landshold. Han deltog ved VM i 1974 i Vesttyskland, hvor han spillede alle sit lands tre kampe. Han var også med til at vinde sølv ved Copa América i 1979.

Titler 
Primera División de Chile
 1973, 1975 og 1977 med Unión Española

Referencer 

Fodboldspillere fra Chile
Fodboldspillere fra Unión Española
Personer fra Santiago de Chile
Deltagere ved verdensmesterskabet i fodbold 1974
Carlos Caszely

Carlos Humberto Caszély Garrido (født 5. juli 1950 i Santiago, Chile) er en tidligere chilensk fodboldspiller (angriber).

Caszelys karriere blev tilbragt i henholdsvis Chile, Spanien, USA og Ecuador. I hjemlandet spillede han af tre omgange for Santiago-storklubben Colo-Colo. Her tilbragte han i alt 14 sæsoner, og var med til at vinde fem chilenske mesterskaber og tre pokaltitler.

Caszely var også i Europa, hvor han var tilknyttet spanske Espanyol og Levante, ligesom han spillede for New York Cosmos i USA og Barcelona SC i Ecuador.

Caszely spillede desuden 49 kampe og scorede 29 mål for det chilenske landshold. Han deltog ved VM i 1974 i Vesttyskland, hvor han spillede to af sit lands tre kampe. Otte år senere deltog han også ved VM i 1982 i Spanien. Også her spillede han to kampe for chilenerne.

Titler 
Primera División de Chile
 1970, 1972, 1979, 1981 og 1983 med Colo-Colo

Copa Chile
 1981, 1982 og 1985 med Colo-Colo

Referencer 

Fodboldspillere fra Chile
Fodboldspillere fra Colo-Colo
Fodboldspillere fra RCD Espanyol
Fodboldspillere fra Levante UD
Fodboldspillere fra New York Cosmos
Personer fra Santiago de Chile
Deltagere ved verdensmesterskabet i fodbold 1974
Deltagere ved verdensmesterskabet i fodbold 1982
Heinrich August Wrisberg

Heinrich August Wrisberg (20. juni 1739 i Sankt Andreasberg i Harzen—29. marts 1808 i Göttingen) var en tysk anatom og gynækolog. 

Wrisberg var ordentlig professor ved Göttingens Universitet og direktør for det anatomiske institut, efter at have taget doktorgraden 1763. Wrisberg var specielt nerveanatom; han studerede især nervus vagus (Observationes anatomicæ de quinto pare nervorum encephali, 1777), og beskrev det sympatiske nervesystem i sine i tre afsnit delte Observationes anatomicæ de nervis viscerum abdominalium (1780—1808). Wrisbergs navn er knyttet til ganglion cardiacum magnum, til en del af hørenerven og til forskellige dannelser i strubehovedet. Han er endvidere kendt ved sine fortrinlige udgaver af Albrecht von Hallers og Johann Georg Roederers værker.

Kilder 

 

Anatomer fra Tyskland
Gynækologer
Ansatte ved Göttingens Universitet
Faglitterære forfattere fra Tyrkiet
Latinske forfattere
Tyskere i 1700-tallet
Personer i oplysningstiden
Skolernes Skakdag

Skolernes Skakdag (startet 2011) er hjernegymnastikkens svar på Skolernes Motionsdag og afholdes hvert år fredag i uge 6 (før vinterferien mange steder) med en landsfinale i marts måned. 

På Skolernes Skakdag træner eleverne sig selv i at holde fokus, i koncentration og i at tænke fremad under mottoet: "Det skal være sjovt at blive klogere!"  Fredag den 7. februar 2014 deltog 25.086 elever fra 189 skoler.

Skolernes Skakdag arrangeres af Dansk Skoleskak.

Referencer

Eksterne henvisninger 
 SkolernesSkakdag.dk

Skak i Danmark
Idrætsbegivenheder i Danmark
Etableret i 2011
Anton Frederik Bruun

Anton Frederik Bruun (14. december 1901 i Bøgelund, Jelling Sogn – 13. december 1961 på Københavns Universitet) var en dansk oceanograf og iktyolog.

Liv og karriere 
Anton Bruun var søn af gårdejeren Anton Frederik Bruun og hustru Maren Kirstine Nielsen.

Bruun dimitterede fra Sorø Akademi i 1920. Uddannet fra Københavns Universitet i (magisterkonferens i zoologi 1926, doktordisputats 1935), fra 1938 ansat ved Zoologisk Museum. Deltager på Dana-ekspeditionen (1928-1930), leder af Atlantide-ekspeditionen langs Vestafrikas kyst i 1945-1946 og Galathea-ekspeditionen i 1950-1952.

Anton Bruun var den første præsident for Intergovernmental Oceanographic Commission, under UNESCO. Det amerikansk havforskningsskib R/V Anton Bruun (tidligere den amerikanske præsidents yacht USS Williamsburg) blev opkaldt efter ham, ligesom forskningsstationen "Station Oceanographique Anton Bruun" (1962-1983) i Strib ved Middelfart (i folkemunde bedre kendt som Marsvinestationen).

Anton Bruun er begravet på Mariebjerg Kirkegård (fællesgrav).

Referencer 

Danskere i 1900-tallet
Zoologer fra Danmark
Oceanografer
Iktyologer
Personer fra Jelling
Museumsfolk fra Danmark
Ansatte ved Københavns Universitet
Riddere af Dannebrog
Modtagere af Fortjenstmedaljen i sølv
Æresdoktorer
Personer i Kraks Blå Bog (afdøde)
Personer i Dansk Biografisk Leksikon
Theodore Edward Cantor

Theodore Edward Cantor (1809-1860) var en dansk læge, zoolog og botaniker. Cantor arbejdede for det britiske Ostindiske kompagni. Han lavede naturhistoriske samlinger i Penang og Melaka. På området for herpetologi han beskrev mange nye arter af krybdyr og padder, bl.a. Pelochelys cantorii  (engelsk Cantor's giant softshell turtle)

Referencer 

Danskere i 1800-tallet
Zoologer fra Danmark
Botanikere fra Danmark

Personer fra København
Vandrøllike (slægt)

{{taxobox2
| navn = Vandrøllike
| farve = lightgreen
| billede = HottoniaPalustris.jpg
| billedtekst = Blade af vandrøllike| billedbredde = 250px
| rige = Plantae (Planter)
| division = Magnoliophyta(Dækfrøede)
| klasse = Magnoliopsida(Tokimbladede)
| orden = Ericales (Lyng-ordenen)
| familie = Primulaceae(Kodriverfamilien)
| slægt = Hottonia (Vandrøllike)
| slægt_autoritet = L.
| underinddeling_rang = Arter
| underinddeling = Hottonia palustris L.
((Almindelig) Vandrøllike)Hottonia inflata Elliott
}}

Vandrøllike (Hottonia) er en slægt af vandlevende blomsterplanter i kodriverfamilien. Den indeholder to arter:

 Vandrøllike (Hottonia palustris) – vokser i Europa og vestlige Asien
 Hottonia inflata – vokser i Nordamerika

De to arter adskiller sig markant ved størrelsen af deres blomster, som er markante i den europæiske Almindelig Vandrøllike, men meget mindre i den nordamerikanske Hottonia inflata, og ved tykkelsen af stænglen som er oppustet i Hottonia inflata, men ikke i Almindelig Vandrøllike. De to arter adskiller sig også ved deres formeringsytem: Almindelig Vandrøllike har heterostyli (dvs. forskellige længder grifler på blomsterne på forskellige invidier, hvilket hjælper til at forhindre selvbestøvning), hvilket Hottonia inflata ikke har.

Slægten blev navngivet af Carl von Linné i hans værk Species Plantarum'' (1753). Den er opkaldt efter botanikeren Peter Hotton.

Eksterne henvisninger

Henvisninger 

Kodriver-familien
Hector F.E. Jungersen

Hector Frederik Estrup Jungersen (13. januar 1854 i Dejbjerg - 6. marts 1917 i København) var en dansk zoolog. 1912-13 var han rektor for Københavns Universitet og fra 1914 direktør i Carlsbergfondet.

I 1871 blev Jungersen student fra Odense, hvorefter han studerede naturhistorie og i 1877 tog magisterkonferens i zoologi. I 1899 udnævntes han til C.F. Lütkens efterfølger som professor i zoologi og bestyrer af Zoologisk Museums hvirveldyrafdeling.

Jungersen blev Ridder af Dannebrog 1896, medlem af Videnskabernes Selskab 1901 og Dannebrogsmand 1913.

Han er begravet på Garnisons Kirkegård.

Kilder 
 Biografi i Dansk Biografisk Leksikon, 3. udgave

Eksterne henvisninger 
 

Danskere i 1800-tallet
Danskere i 1900-tallet
Zoologer fra Danmark
Personer i Dansk Biografisk Leksikon
Personer i Kraks Blå Bog (afdøde)
Riddere af Dannebrog
Professorer fra Københavns Universitet
Redaktører fra Danmark
Foreningsformænd fra Danmark
Faglitterære forfattere fra Danmark
Medlemmer af Videnskabernes Selskab
Ansatte ved Danmarks Tekniske Universitet
Personer fra Fyn
Museumsfolk fra Danmark
Studenter fra Odense Katedralskole
Kemps Ridleyskildpadde

Kemps Ridleyskildpadde (Lepidochelys kempii) er verdens mindste havskildpadde. Den er en af to levende arter i slægten Lepidochelys (den anden er Lepidochelys olivacea, Olivenfarvet Ridleyskildpadde). Den er omkring 50-70 cm lang og vejer højst op til 45 kg

Referencer

Eksterne henvisninger 

Havkrybdyr
Havskildpadder